open-index/open-wikipedia-markdown huggingface dataset:
WhoSampled

**WhoSampled** הוא אתר אינטרנט ואפליקציית מובייל עם מידע על דגימות בעולם המוזיקה או מוזיקה מבוססת דגימות, גרסאות כיסוי ורמיקסים.

## היסטוריה
נדב פורז הקים את האתר בלונדון בשנת 2008, כדרך לעקוב אחר דגימות מוזיקליות וגרסאות כיסוי. אפליקציית מובייל של האתר יצאה בשנת 2012 ובשנת 2014 עבור אייפון ואנדרואיד בהתאמה. מסד הנתונים של האתר נוצר על ידי משתמשים ונבדק על ידי מנחים לפני העלאת התוכן לאוויר. נכון ל-2021, הרצועה בעלת מספר הדגימות הרב ביותר על פי האתר היא "Amen, Brother" של הווינסטונס . בשנת 2015 הוסיף האתר תמיכה בקליפים של קולנוע וטלוויזיה. בשנה שלאחר מכן, שיתף האתר פעולה עם פלטפורמת הסטרימינג ספוטיפיי והציג משחק בהשראת שש דרגות של הפרדה העוקב אחר מערכות יחסים בין אמנים, מפיקים ורצועותיהם. באוקטובר 2017, האתר שיתף פעולה עם KPM  ואבלטון וארגן את תחרות "Samplethon" השלישית באולפני Point Blank בלונדון.

## ראו גם
* Discogs
* פנדורה (רדיו אינטרנט)

## קישורים חיצוניים
* 

## הערות שוליים

קטגוריה:אתרי מוזיקה
קטגוריה:אתרי אינטרנט שהושקו ב-2008
קטגוריה:אתרי אינטרנט בריטיים
מהדי עביד

**מהדי עביד** (בערבית: **مهدي عبيد**; נולד ב-6 באוגוסט 1992) הוא כדורגלן צרפתי-אלג'יראי, המשחק בעמדת הקשר בא-ראיד.

## קריירת מועדונים
עביד התחיל את הקריירה שלו בקבוצות מקומיות ובגיל 11 הצטרף למחלקת הנוער של לאנס. בשנת , עביד הצטרף לקבוצת המילואים.

ב-25 במאי 2011, עביד חתם בניוקאסל יונייטד. ב-20 בספטמבר, עביד ערך עביד את הופעת הבכורה שלו במועדון במשחק במסגרת גביע הליגה בכדורגל נגד נוטינגהאם פורסט. ב-21 ביולי 2012, עביד כבש את השער הראשון שלו בקבוצה בתיקו 1–1 נגד פנרבחצ'ה.

ב-31 בינואר 2013, עביד הושאל לסט. ג'ונסטון מליגת העל הסקוטית עד לסיום העונה.

ב-30 ביולי 2013, עביד הושאל לפנאתיניקוס מליגת העל היוונית. בעונתו היחידה בפנאתינאיקוס, כבש 9 שערים והיה מלך שערי הליגה של הקבוצה. בסיום העונה, חזר לניוקאסל.

ב-18 באוגוסט 2015, עביד חזר לקדנציה שנייה בפנאתינאיקוס.

ב-30 באוגוסט 2016, עביד חזר לצרפת וחתם בדיז'ון.

ביולי , עביד חתם לשלוש שנים בנאנט מליגה 1.

בינואר , עביד חתם בא-נסר מליגת העל של איחוד האמירויות הערביות תמורת 1.35 מיליון פאונד.

ב-22 בספטמבר 2022 חתם בח'ור פקאן מליגת העל של איחוד האמירויות הערביות.

## קריירה בינלאומית
בצעירותו, עביד שיחק בנבחרות הצעירות של צרפת, אולם כאשר הגיע לגיל 19, החליט לייצג את אלג'יריה, מולדת הוריו והצטרף לנבחרת הצעירה של אלג'יריה.

בנובמבר , זומן לראשונה לסגל הנבחרת הבוגרת לקראת המשחקים נגד  ו, אך שוחרר מהסגל עקב פציעה בבוהן. ביוני , ערך את הופעת הבכורה שלו בנבחרת במשחק נגד . ב-22 במרץ 2019, כבש את שער הבכורה שלו בנבחרת בתיקו 1-1 נגד .

עביד נכלל בסגל הנבחרת לקראת גביע אפריקה לאומות 2017 וגביע אפריקה לאומות 2019.

## תארים
; פנאתינאיקוס
*הגביע היווני: 

; נבחרת אלג'יריה
*גביע אפריקה לאומות: 2019

## קישורים חיצוניים

קטגוריה:כדורגלנים צרפתים
קטגוריה:כדורגלנים אלג'יראים
קטגוריה:קשרי כדורגל צרפתים
קטגוריה:קשרי כדורגל אלג'יראים
קטגוריה:מונטריי (צרפת): כדורגלנים
קטגוריה:כדורגלני ניוקאסל יונייטד
קטגוריה:כדורגלני סט. ג'ונסטון
קטגוריה:כדורגלני פנאתינאיקוס
קטגוריה:כדורגלני דיז'ון
קטגוריה:כדורגלני נאנט
קטגוריה:כדורגלני א-נסר (דובאי)
קטגוריה:כדורגלני א-ראיד
קטגוריה:כדורגלני נבחרת אלג'יריה
קטגוריה:צרפתים ממוצא אלג'יראי
קטגוריה:כדורגלני גביע אפריקה לאומות 2017
קטגוריה:כדורגלני גביע אפריקה לאומות 2019
קטגוריה:ספורטאים צרפתים באנגליה
קטגוריה:ספורטאים צרפתים בסקוטלנד
קטגוריה:ספורטאים צרפתים ביוון
קטגוריה:ספורטאים צרפתים בערב הסעודית
קטגוריה:ספורטאים אלג'יראים באנגליה
קטגוריה:ספורטאים אלג'יראים בערב הסעודית
קטגוריה:אלג'יראים שנולדו ב-1992
קטגוריה:צרפתים שנולדו ב-1992
הסנאט של וושינגטון

**הסנאט המדינתי של וושינגטון** (באנגלית: **Washington State Senate**) הוא הבית העליון של בית המחוקקים במדינת וושינגטון. בסנאט ישנם 49 חברים, המייצגים כל אחד מחוז בחירה עם אוכלוסייה של כמעט 160 אלף תושבים. הסנאט הממלכתי מתכנס בקפיטול מדינת וושינגטון השוכן בבירת המדינה, אולימפיה.

כמו בבית הנבחרים המדינתי התחתון, חברי הסנאט מכהנים ללא הגבלות כהונה, אם כי סנאטורים ממלאים תקופות כהונה בנות ארבע שנים. הסנאטורים נבחרים מאותם מחוזות בחירה של חברי בית הנבחרים המדינתי, כאשר כל מחוז בוחר סנאטור אחד ושני נציגים לבית הנבחרים. הכהונות מסודרות לסירוגין כך שמחצית הסנאט עומד לבחירה מחדש אחת לשנתיים.

בדומה לבתים העליונים האחרים של מדינות והטריטוריות של ארצות הברית כמו גם בדומה לסנאט האמריקאי, גם הסנאט המדינתי בוושינגטון יכול לאשר או לדחות מינויים ממשלתיים לקבינט של וושינגטון או לסוכנויות ממשל אחרות.

חוקת וושינגטון מאפשרת לשני בתי בית המחוקקים של המדינה להגות כללי נוהל משלהם (סעיף 9 לפרק השני) ולבחור את מנהליהם (סעיף 10 לפרק השני), בתנאי שסגן המושל עומד בראש כל בית ובעל זכות שבירת שוויון. עם זאת, הסנאט רשאי לבחור "נשיא זמני" (בדומה לתפקיד הנשיא הזמני של הסנאט של ארצות הברית) בהיעדרו של סגן המושל. המערכת הדו-מפלגתית בארצות הברית ייצרה כללי סנאט מדורניים לפיהם הנשיא הזמני הוא החבר הוותיק מסיעת הרוב, אשר נבחר על ידי כלל המליאה.

נשיא הסנאט להלכה הוא סגן המושל המכהן דני הק. הנשיאה הזמנית הנוכחית היא קארן קייזר. מנהיג הרוב הוא הדמוקרט אנדי ביליג, ומנהיג המיעוט הוא ג'ון בראון מהמפלגה הרפובליקנית.

## קישורים חיצוניים
* 

סנאט
וושינגטון
ניר רחמין

**ניר רחמין** (נולד ב-11 ביוני 1980) הוא כדורגלן עבר ישראלי, ששיחק בעמדת השוער, ומזוהה עם הפועל תל אביב שם בילה את רוב הקריירה שלו.

## קריירה
רחמין גדל בקבוצת הנוער של הפועל תל אביב ולאחר שעלה לבוגרים והיה חלק מהסגל החל משנת 1998, היה שוער מחליף של שביט אלימלך שהיה השוער הבכיר בין השניים לאורך שש עונות. אומנם רחמין לא הרבה לשחק, ובכל שנותיו בקבוצה שיחק בכ-15 משחקי ליגה בלבד, אך היה שותף משמעותי יחסית במסע האירופי של הפועל תל אביב בגביע אופ"א בעונת 2001/2002 שזכה לכינוי "המסע המופלא", כאשר רחמין החליף את אלימלך שנפצע במשחק מול גזיאנטפספור ועזר לקבוצה לעלות לשלב הבא מול קבוצת צ'לסי האנגלית. בנוסף רחמין גם פתח במשחק הגומלין של הקבוצה נגד פארמה האיטלקית שנערך באיטליה, וזאת לאחר שאלימלך צבר 3 כרטיסים צהובים, ובמשחק זה הפגין רחמין יכולת מרשימה שסייעה לקבוצה לעלות לשלב הבא. בעונת 2002/2003 התחיל את העונה רחמין כשוער הראשון ואף הוריד את אלימלך לספסל, אך נפצע בתחילת המשחק במחזור השלישי של העונה נגד מכבי נתניה, והפסיד בכך את הזדמנות להיות השוער הראשון בהפועל תל אביב. בעונת 2006/2007 עבר להכח עמידר רמת גן והפגין יכולת טובה בשני המחזורים הראשונים של העונה, אך במחזור השלישי נפצע בברכו בפעם השלישית בקריירה, פציעה שסיימה לו שוב את העונה, ולמעשה סיימה לו את הקריירה בתור כדורגלן פעיל, בגיל 26 בלבד, כיוון שמפציעה זו לא הצליח להתאושש.

רחמין אף שיחק בנבחרת הצעירה של ישראל 7 משחקים בשנים 2000–2001.

## קישורים חיצוניים

* פרופיל השחקן באתר ויקיפועל
* פרופיל השחקן באתר ההתאחדות לכדורגל

## הערות שוליים

קטגוריה:כדורגלנים ישראלים
קטגוריה:שוערי כדורגל ישראלים
קטגוריה:תל אביב-יפו: כדורגלנים
קטגוריה:כדורגלני הפועל תל אביב
קטגוריה:כדורגלני הפועל באר שבע
קטגוריה:כדורגלני הכח עמידר רמת גן
קטגוריה:ישראלים שנולדו ב-1980
נמל תאופיק

**נמל תאופיק** (או **נמל סואץ**) הוא נמל מצרי בחוף ים סוף, בקצה הדרומי של תעלת סואץ. גבולותיו הם הקו הדמיוני העובר בין ראס מסאלה לראס סאדאת. שטחו 158,073,000 מטר רבוע. הקיבולת שלו 3.5 מיליון טון משא לשנה, והוא פועל 24 שעות ביממה.

את הנמל משרתת מסילת ברזל שמגיעה מאסמאעיליה ונסללה ב-1940 בזמן היות מצרים מדינת חסות של האימפריה הבריטית.

## יחידות הנמל
* **פורט תאופיק**: ממערב לכניסה לתעלת סואץ.
* **רציף הנפט** נמצא בצד המזרחי של נמל סואץ.
* נמל הדיג **עתאקה** גבולותיו תחומים על ידי שוברי גלים בנמל.

## קישורים חיצוניים

* נמל סואץ, באתר ממשלת מצרים
*מפת נמל סואץ, באתר Marine Trafic

## הערות שוליים

[ימין|ממוזער|300px|סירה ישראלית בתעלת סואץ בתום [מלחמת ששת הימים. ברקע - נמל תאופיק]]

קטגוריה:תעלת סואץ
קטגוריה:אפריקה: נמלים
דניאל גאפורד

**דניאל גאפורד** (באנגלית: **Daniel Gafford**; נולד ב-25 באפריל 1996) הוא כדורסלן אמריקאי, המשחק בעמדות הפאוור פורוורד והסנטר בדאלאס מאבריקס.

## קריירת תיכונים ומכללות
גאפורד דורג בארבעה כוכבים על פי יכולתו בתיכון. ב-1 באוגוסט 2015 התחייב לאוניברסיטת ארקנסו. גאפורד גם שיחק פוטבול בנבחרת בית הספר התיכון אל דוראדו, אך בחר להתמקד בכדורסל.

במשחקו הראשון במכללות, גאפורד קלע ב-8 מ-8 מהשדה, יחד עם 7 ריבאונדים ו-6 חסימות מול אוניברסיטת מינסוטה. גאפורד רשם 21 נקודות, 10 ריבאונדים ו-7 חסימות מול אוניברסיטת אובורן. בעונתו הראשונה, העמיד גאפורד ממוצעים של 11.8 נקודות 6.2 ריבאונדים למשחק, והודיע כי ישוב לעונה נוספת במכללה ולא יתמודד בדראפט ה-NBA 2018. גאפורד נבחר בחמישיית הרוקיז השנייה של העונה במכללות. ב-18 במרץ 2019, לאחר עונתו השנייה במכללות, הודיע גאפורד כי לא ישחק בשיטת גביע של המכללות, כדי להתכונן לדראפט ה-NBA. גאפורד שיפר את הסטטיסטיקה שלו במהלך עונתו השנייה, כשהעמיד ממוצעים של 16.9 נקודות, 8.6 ריבאונדים ו-1.9 חסימות למשחק. הוא נבחר לחמישיית ההגנה השנייה של העונה, ולחמישייה הראשונה של שחקני העונה השנייה במכללות.

## קריירה מקצועית
גאפורד נבחר בבחירה ה-38 בסיבוב השני על ידי שיקגו בולס בדראפט ה-NBA 2019. ב-8 ביולי 2019, חתם גאפורד בקבוצה. ב-26 באוקטובר, הופיע גאפורד במשחק הבכורה שלו בליגת ה-NBA, כשעלה מהספסל בהפסד 84–108 לטורונטו ראפטורס, במשחק בו הוריד ריבאונד. בהמשך העונה הושאל גאפורד לוינדי סיטי בולס. גאפורד החל לקבל זמן משחק רב יותר בינואר 2020, כשהשחקנים החלו יותר למסור לו. ב-16 בינואר נקע גאפורד את האגודל והוכרז כי יחמיץ שבועיים עד ארבעה שבועות.

ב-25 במרץ 2021, עבר גאפורד בטרייד לוושינגטון וויזארדס.

ב-8 בפברואר 2024 עבר גאפורד בטרייד מהוושינגטון וויזארדס לדאלאס מאבריקס בתמורה לרישון הולמס.

## סטטיסטיקות הקריירה
### בליגת המכללות

### בעונה הסדירה של ה-NBA

### בפלייאוף ה-NBA

## קישורים חיצוניים

## הערות שוליים

קטגוריה:אמריקאים ילידי ארקנסו
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:ארקנסו: כדורסלנים
קטגוריה:כדורסלני אוניברסיטת ארקנסו
קטגוריה:בחירות דראפט של שיקגו בולס
קטגוריה:כדורסלני שיקגו בולס
קטגוריה:כדורסלני וינדי סיטי בולס
קטגוריה:כדורסלני וושינגטון ויזארדס
קטגוריה:כדורסלני דאלאס מאבריקס
קטגוריה:אמריקאים שנולדו ב-1998
צ'נדלר האטצ'יסון

**צ'נדלר האטצ'יסון** (באנגלית: **Chandler Hutchison**; נולד ב-25 באפריל 1996) הוא כדורסלן אמריקאי, המשחק בעמדות הקלע והסמול פורוורד בקבוצת פיניקס סאנס מליגת ה-NBA.

## קריירת תיכונים ומכללות
האטצ'יסון החל את דרכו בכדורסל כששיחק שנתיים בבית הספר התיכון "מישן וייחו". בעונה הראשונה הוא העמיד ממוצעים של 13.8 נקודות ו-4.8 ריבאונדים, בזמן שהוביל את התיכון לרבע גמר המחוז.

בעונתו האחרונה, הוא דורג במקום ה-80 בטופ 100 של ESPN, ודורג ב-4 כוכבים על יכולתו בתיכונים. הוא העמיד ממוצעים של 19.5 נקודות למשחק והוביל את התיכון לגמר המחוז ולרבע גמר הטורניר של המדינה.

האטצ'יסון קלע 3.1 נקודות למשחק בעונתו הראשונה באוניברסיטת המדינה של בויסי, ושותף בהעפלתה של המכללה לטורניר אליפות המכללות. בעונה השנייה הוא העמיד ממוצעים של 6.8 נקודות ו-4.1 ריבאונדים למשחק. עם עזיבתו של ג'יימס ווב השלישי, המאמן ליאון רייס החל להשתמש בהאטצ'יסון יותר בהתקפה, והוא החל לשהות יותר בחדר הכושר על מנת לשפר את יכולת הזינוק שלו. בעונתו השלישית חווה האטצ'יסון עונת פריצה, עם ממוצעים של 17.4 נקודות, 7.8 ריבאונדים ו-2.6 אסיסטים למשחק תוך כדי שהוא קולע ב-37.7 אחוזים לשלוש. האצ'יסטון הצהיר כי הוא יתמודד בדראפט ה-NBA 2017, אך חזר בו והמשיך לעונה נוספת במכללה. בעונתו האחרונה, העמיד האטצ'יסון ממוצעים של 20 נקודות ו-7.7 ריבאונדים למשחק. הוא נבחר בחמישייה הראשונה של המחוז וסיים כאחד המועמדים הבכירים לפרס על שמו של ג'רי ווסט.

## קריירה מקצועית
### שיקגו בולס
האטצ'יסון נבחר בבחירה ה-22 על ידי שיקגו בולס בדראפט ה-NBA 2018 וב-3 ביולי 2018 חתם בקבוצה. ב-18 באוקטובר, שותף האטצ'יסון במשחק הבכורה שלו בליגת ה-NBA, כשעלה מהספסל לשלוש דקות בהפסד לפילדלפיה 76'. ב-23 בינואר 2019, האצ'יסון סבל מפציעה ברגל ימין, ונשלח לקבוצת הבת של שיקגו מליגת הפיתוח של ה-NBA, וינדי סיטי בולס, כדי להשתקם.

### וושינגטון ויזארדס
ב-25 במרץ 2021, עבר האצ'יסון בטרייד לוושינגטון ויזארדס. עד לסיום העונה קלע בוושינגטון 5.2 נקודות בממוצע למשחק.

לקראת עונת  עבר האטצ'יסון בטרייד לסן אנטוניו ספרס כחלק מעסקה בין 5 קבוצות, אולם שוחרר מהספרס לפני תחילת העונה.

### פיניקס סאנס
ב-7 בספטמבר 2021 חתם האטצ'יסון על "חוזה כפול" בקבוצת פיניקס סאנס.

## סטטיסטיקות הקריירה
### בליגת המכללות

### בעונה הסדירה של ה-NBA

## קישורים חיצוניים

## הערות שוליים

קטגוריה:אמריקאים ילידי קליפורניה
קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:קליפורניה: כדורסלנים
קטגוריה:בוגרי אוניברסיטת המדינה של בויסי
קטגוריה:כדורסלני אוניברסיטאות ומכללות בארצות הברית
קטגוריה:בחירות דראפט של שיקגו בולס
קטגוריה:כדורסלני שיקגו בולס
קטגוריה:כדורסלני וינדי סיטי בולס
קטגוריה:כדורסלני וושינגטון ויזארדס
קטגוריה:כדורסלני פיניקס סאנס
קטגוריה:אמריקאים שנולדו ב-1996
קרחון פטוס

**קרחון פטוס** או **קרחון פטס** (באנגלית: **Pettus Glacier**) הוא קרחון צר, בחצי האי טריניטי שבקצה הצפוני של חצי האי האנטארקטי, בארץ גרהאם שבאנטארקטיקה.

אורכו של הקרחון 17 קילומטרים, והוא צר ועמוק.

הקרחון זורם לכיוון צפון מקיר אבוני, ונשפך אל הדום הקרח גאווין, בין גבעת פוינטר וכיפת טינסל.

## היסטוריה
### מיפוי הקרחון

הקרחון צולם מהאוויר על ידי משלחת הסקר האווירי של שטחי חסות איי פוקלנד, בעונת המחקר (הקיץ האנטארקטי) 1956–1957.

הקרחון נסקר ומופה על ידי סוקרים מטעם סקר שטחי חסות איי פוקלנד, שיצאו לסקר מבסיס מפרץ התקווה בשנת 1960.

### מקור השם

שמו של הקרחון ניתן לו על ידי הוועדה המייעצת לשמות אנטארקטיים של בריטניה.

הקרחון נקרא על שמו של רוברט נ. פטוס (Robert N. Pettus), שהיה טייס עבור משלחת הסקר האווירי של שטחי חסות איי פוקלנד, בעונת המחקר (הקיץ האנטארקטי) 1956–1957.

## לקריאה נוספת

• Jane G. Ferrigno, Alison J. Cook, Kevin M. Foley, Richard S. Williams, Jr., Charles Swithinbank, Adrian J. Fox, Janet W. Thomson, and Jörn Sievers, **[https://pubs.usgs.gov/imap/2600/A/pdf/I2600-A-pamphlet.pdf Coastal-change and Glaciological Map of the Trinity Peninsula Area and South Shetland Islands, Antarctica, 1843 - 2001]**, P 29

## קישורים חיצוניים
* קרחון פטוס באתר הסקר הגאולוגי של ארצות הברית
* קרחון פטוס באתר הגאזט האנטארקטי של ממשלת אוסטרליה
* קרחון פטוס באתר הגאזט האנטארקטי המשווה SCAR של ממשלת אוסטרליה
* מחשבון מרחקים - המרחק מקרחון פטוס לאתרים סמוכים
* מזג אוויר נוכחי מעודכן בקרחון פטוס
** תחזית מזג אוויר עדכנית ארוכת טווח עבור קרחון פטוס
** נתוני מזג אוויר היסטוריים עבור קרחון פטוס
** סטטיסטיקות מזג אוויר עבור קרחון פטוס

## הערות שוליים

פטוס
הליגה האוסטרל-אסייתית נגד הגליה

**הליגה האוסטרל-אסייתית נגד הגליה** (באנגלית: **Australasian Anti-Transportation League**) היה ארגון שהוקם בשביל להתנגד להגליית נידונים לאוסטרליה. הארגון התחיל לפעול בארץ ואן דימן (כיום, טסמניה) בסוף שנות ה-40 של המאה ה-19, והיו לו סניפים באדלייד, מלבורן, סידני וקנטרברי. משרד המושבות הבריטי הפסיק את הגלות לאוסטרליה ב-1852, ואיתו גם הארגון.

## התפתחות
הגלות למושבת ניו סאות' ויילס הופסקה ב-1840, ומספר הנידונים שהוגלו לארץ ואן דימן (כיום, טסמניה) גדל מאוד. השעיה של שנתיים בהגלייתם של נידונים גברים לארץ ואן דימן יושמה במאי 1846. הכוונה הייתה לחדש את ההגליה בהסדרים חדשים, אך החלטה זו הועברה בפועל על ידי מנהל הקולוניאלי המקומי, ויליאם דניסון : . המילים  הושמטו. ההגליה, כמשמעותו מה שנאמר על פניו, פורסם לפני שהרשויות הבריטיות תיקנו את טעותם.

עד ל-1851, היא פתחה מספר סניפים ביבשת. במועצה המחוקקת  החלקית הראשונה של טסמניה, תומכיה של הארגון זכו בכל 16 המושבים העומדים לבחירה. לאחר מכן, במועצה המחוקקת, הצביעו, לבקשת המלכה ויקטוריה, לבטל את הצו במועצה, והתירה את הגלות לטסמניה ולאי נורפוק, למרות התנגדותו החזקה של סגן המושל ויליאם דניסון . הבהלה לזהב בוויקטוריה , שהחלה באותה שנה, הובילה את ממשלת בריטניה להפסיק את הגלות, מפני שהיא נתפסה כתמריץ להגליית עבריינים למזרח אוסטרליה. אוניית הנידונים האחרונה שנשלחה מאנגליה, *St. Vincent*, הגיע לטסמניה ב-1853.

## דגל
לליגה היה דגל משלה, יוניון ג'ק עם הצלב הדרומי שנוצר לפני 1851 על ידי השר הקהילתי, הסופר ועורך העיתון בלאונססטון, ג'ון ווסט.

## מחקר
מועצת המחקר האוסטרלית  מימנה פרויקט מחקר, *Liberty, Anti-transport and the Empire of Morality על* ידי פרופסור הילרי קארי  מאוניברסיטת ניוקאסל, ופרופסור דייוויד רוברטס מאוניברסיטת ניו אינגלנד . תוצאות המחקר כללו גם כוללות את המאמר של קארי, *Empire of Hell*, שפורסם על ידי הוצאת אוניברסיטת קיימברידג' ב-2019.

## לקריאה נוספת

* A. G. L. Shaw, *Convicts and the Colonies* (1966, London)


## הערות שוליים

קטגוריה:הגליה לאוסטרליה
קטגוריה:אוסטרליה: היסטוריה
פטר גרביץ'

**פטר גרביץ**' (במונטנגרית: **Петар Грбић**; נולד ב-7 באוגוסט 1988) הוא כדורגלן מונטנגרי, המשחק בעמדת החלוץ בבודוצ'נוסט פודגוריצה.

## קריירת מועדונים
גרביץ', התחיל את הקריירה שלו במלאדוסט פודגוריצה. בשנת , גרביץ' הצטרף למוגרן. גרביץ' זכה עם הקבוצה באליפות מונטנגרו בעונות  ו-.

ביולי , גרביץ' חתם באולימפיאקוס מליגת העל היוונית תמורת מיליון אירו. בתקופתו בקבוצה, גרביץ' לא רשם דקות משחק בליגה והושאל ללבדיאקוס והפועל באר שבע. ב-5 בספטמבר 2012, גרביץ' הושאל ל-OFK בלגרד לשישה חודשים. ב-11 בנובמבר, גרביץ' הבקיע את שער הניצחון עבור קבוצתו במשחק הליגה נגד הכוכב האדום בלגרד שהיה הניצחון הראשון של קבוצתו נגד הכוכב האדום מאז שנת . במהלך העונה, הוארכה תקופת השאלתו של גרביץ' עד לסיום העונה.

ב-13 ביולי 2013, גרביץ' הושאל לפרטיזן בלגרד. בינואר , אולימפיאקוס רכשה את מרקו שצ'פוביץ' מפרטיזן וכחלק מעסקת העברתו, גרביץ' עבר לפרטיזן. ב-18 במרץ 2015 גרביץ' כבש במסגרת חצי גמר הגביע, אותו חגג כאשר קפץ לכיוון ספסל קבוצתו על רגל שמאל, כתגובה לאמרתו של ראש ממשלת סרביה אלכסנדר ווצ'יץ' שידוע כאוהד הקבוצה, "לחלק מהשחקנים בפרטיזן יש שתי רגליים שמאליות". בתגובה לכך, ווצ'יץ' צייץ בחשבון הטוויטר שלו בו בירך את גרביץ' על השער והתנצל על האמרה.

בינואר  חתם באקהיסאר בלדייספור מליגת העל הטורקית, בה שיחק עד לסיום העונה. בקיץ , הושאל לאדנה דמירספור, מהסופר ליג הטורקית.

בדצמבר , גרביץ' חזר למונטנגרו וחתם בבודוצ'נוסט פודגוריצה.

כעבור שנה, חתם בראדניצ'קי ניש מליגת העל הסרבית וכעבור שנה חזר לבודוצ'נוסט.

## קריירה בינלאומית
ב-25 במרץ 2011, גרביץ' ערך את הופעת הבכורה שלו בנבחרת מונטנגרו במשחק ידידות נגד .

## תארים
; מוגרן
*ליגת העל המונטנגרית: , 

; פרטיזן בלגרד
*ליגת העל הסרבית: 

;בודוצ'נוסט פודגוריצה
* אליפות מונטנגרו: 2019/2020, 2020/2021, 2022/2023
* הגביע המונטנגרי: 2020/2021

## קישורים חיצוניים

## הערות שוליים

קטגוריה:כדורגלנים מונטנגרים
קטגוריה:חלוצי כדורגל מונטנגרים
קטגוריה:פודגוריצה: כדורגלנים
קטגוריה:כדורגלני OFK טיטוגרד
קטגוריה:כדורגלני אולימפיאקוס
קטגוריה:כדורגלני לבדיאקוס
קטגוריה:כדורגלני הפועל באר שבע
קטגוריה:כדורגלני OFK בלגרד
קטגוריה:כדורגלני פרטיזן בלגרד
קטגוריה:כדורגלני אקהיסארספור
קטגוריה:כדורגלני אדנה דמירספור
קטגוריה:כדורגלני בודוצ'נוסט פודגוריצה
קטגוריה:כדורגלני ראדניצ'קי ניש
קטגוריה:כדורגלני מורנר בר
קטגוריה:כדורגלני נבחרת מונטנגרו
קטגוריה:כדורגלנים זרים בישראל
קטגוריה:ספורטאים מונטנגרים בישראל
קטגוריה:ספורטאים מונטנגרים בסרביה
קטגוריה:ספורטאים מונטנגרים בטורקיה
קטגוריה:מונטנגרים שנולדו ב-1988
פורוש בית דג'ן

**פוּר֫וּשׁ בֵּית דַ֫גַ'ן** (בערבית: **فروش بيت دجن**) הוא כפר פלסטיני בצפון מזרח יהודה ושומרון, הממוקם כ-18 ק"מ מזרחית לשכם ומהווה חלק מנפת שכם. הכפר יושב על המדרון המזרחי של הרי טמון, בגובה של כ-175 מ' מעל פני הים.

על פי הלשכה המרכזית לסטטיסטיקה הפלסטינית, (2021) אוכלוסיית הכפר מונה כ-774 תושבים.

במקור, כל האזור היה השטחים החקלאיים שעוּבדו על ידי תושבי בית דג'ן. המילה הערבית פורוש (فروش) דומה למילה העברית פרוש, השטחים הנפרשים. בשנת 1952, השלטון הירדני יישב במקום את הבדואים מהכפר יתיר לאחר שפונו משם על ידי צה"ל. רוב הבדואים נטשו את אורח חייהם הנוודי והחלו לעסוק בחקלאות. הכפר מקבל את מרבית מימיו ממעיינות בדרום הכפר.

במלחמת ששת הימים הכפר נכבש על ידי ישראל.

לאחר הסכמי אוסלו כלל שטחי הכפר (20,083 דונם) הוגדרו כשטח C.

1,370 דונם מאדמות פורוש בית דג'ן הופקעו לטובת ההתנחלות חמרה שהוקמה ב-1971.

## תשתיות
**חשמל**: בשנת 2013 הכפר חובר לרשת הישראלית-קטרית.

**מים**: הכפר חובר לרשת המים של "מקורות" בשנת 2005.

**ביוב**: אין בכפר רשת ביוב. התושבים מפנים שפכים לבורות ספיגה פרטיים.

## הערות שוליים

קטגוריה:נפת שכם
קטגוריה:הרשות הפלסטינית: יישובים
קטגוריה:יישובים שהוקמו ב-1952
איג'ניסיניא

**אִיגְ'נִ֫יסִינְיַא** (בערבית: **اجنسنيا**) הוא כפר פלסטיני, הממוקם כשישה קילומטרים צפונית-מערבית לשכם בנפת שכם. רוב התושבים עוסקים בחקלאות או עובדים ברשויות ממשלתיות. אוכלוסיית הכפר מונה כ-800 תושבים. הכפר נוסד ככל הנראה בתקופה הביזנטית.

## היסטוריה
באזור הכפר נמצאו שרידים מתקופת הברזל והתקופה הפרסית.

הקיסרית הרומית פלוויה יוליה הלנה שהתגוררה זמנית בסבסטיה הסמוכה נהגה לשחות באגם באיג'ניסיניא עם עוזרותיה.

עד המאה ה-20 רבים מתושבי הכפר היו נוצרים. בעקבות חילוקי דעות עם תושבי הכפר המוסלמים היגרו הנוצרים לכפרי האזור, ובהם א-זבאבדה וביר זית. במפקד אוכלוסין 1922 של ארץ ישראל, שנערך על ידי המנדט הבריטי, התגוררו בכפר כ-119 איש, כולם מוסלמים. בשנה זו הכפר הכיל 30 בתים.

בשנים 1948–1967 איג'ניסיניא היה תחת שלטון ירדני. בשנת 1961 מנתה האוכלוסייה כ-239 נפשות.

במפקד של הלשכה הפלסטינית המרכזית לסטטיסטיקה בשנת 1997, היו בכפר כ-418 תושבים, מתוכם 70 (16.7%) פליטים. החלוקה המגדרית הייתה בדיוק שווה: 50% גברים ו-50% נשים. על פי הלשכה, בשנת 2007 מנה איג'ניסיניא כ-505 תושבים.

## גאוגרפיה
איג'ניסיניא נמצא כשישה קילומטרים צפונית-מערבית לשכם. הכפר ממוקם מזרחית לסבסטיה, מצפון מזרח לא-נאקורה, דרומית לבית אימרין, צפונית לזואתא, וממערב לעסירה א-שמאלייה. גובה הכפר הוא 460 מטר מעל פני הים.

שטחו הכולל של הכפר הוא 6,547 דונם, מתוכם כשני שלישים ניתנים לעיבוד.

## קישורים חיצוניים

## הערות שוליים

קטגוריה:נפת שכם
שגרירות בחריין בישראל

**שגרירות בחריין בישראל** היא הנציגות הדיפלומטית של ממלכת בחריין במדינת ישראל. השגרירות ממוקמת בתל אביב-יפו.

## רקע

ב-15 בספטמבר 2020, נחתמו בבית הלבן הסכמי אברהם, וביניהם הסכם בחריין–ישראל. ההסכם נחתם בנוכחות שר החוץ הבחרייני עבד א-לטיף א-זיאני, ראש ממשלת ישראל בנימין נתניהו ונשיא ארצות הברית דונלד טראמפ. במסגרת ההסכם, ישראל ובחריין כוננו יחסים דיפלומטיים רשמיים, והתחייבו לפתיחת שגרירויות הדדית.

ב-30 במרץ 2021, משרד החוץ הבחרייני הכריז כי ח'אלד יוסף אל-ג'לאהמה מונה לשגריר בחריין הראשון בישראל.

ב-14 בספטמבר 2021 הגיש אל-ג'לאהמה את כתב האמנתו לנשיא מדינת ישראל, יצחק הרצוג.

## קישורים חיצוניים

## הערות שוליים

בחריין
קטגוריה:יחסי בחריין–ישראל
אוסטין פרייס

**אוסטין פרייס** (באנגלית: **Austin Price**; נולד ב-16 בספטמבר 1995) הוא כדורסלן אמריקאי, המשחק בעמדת הקלע בדן בוס.

## קריירה
פרייס החל את דרכו באוניברסיטת ליהיי בה שיחק ארבע עונות, בהן העמיד 11.5 נקודות, 2.9 ריבאונדים, 1.7 אסיסטים ו-1.4 חטיפות בממוצע למשחק.

בשנת 2017, לאחר שלא נבחר בדראפט ה-NBA, חתם פרייס לעונה בקופינג סטארס מהליגה השוודית. פרייס העמיד ממוצעים של 20.2 נקודות, 4.7 אסיסטים ו-4.2 ריבאונדים למשחק.

ביוני 2018, חתם פרייס בלימבורג יונייטד מהליגה הבלגית, שם העמיד ממוצעים של 9.3 נקודות ו-2.6 אסיסטים למשחק.

בשנת 2019, חתם פרייס בברואה מהליגה הבולגרית. הוא העמיד ממוצעים של 15.6 נקודות ב-43 אחוזים לשלוש, 4.8 ריבאונדים ו-2.8 אסיסטים למשחק עד שנעצרה העונה בעקבות מגפת הקורונה.

ב-29 ביוני 2020, חתם פרייס במכבי עירוני רעננה מהליגה הלאומית. ברעננה העמיד פרייס ממוצעים של 17.4 נקודות ב-38 אחוזים לשלוש, 3.4 ריבאונדים ו-3.1 אסיסטים למשחק, לפני שב-19 במרץ 2021 חתם לחודש בעירוני נס ציונה מליגת העל הישראלית.

בעונת 2020/21 זכה עם קבוצת נס ציונה בגביע היורופקאפ, לאחר שניצחו את טלאס מפולין 74:82.

## קישורים חיצוניים

## הערות שוליים

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני מכבי רעננה
קטגוריה:כדורסלני עירוני נס ציונה
קטגוריה:כדורסלני דן בוס
קטגוריה:בוגרי אוניברסיטת ליהיי
קטגוריה:כדורסלני אוניברסיטאות ומכללות בארצות הברית
קטגוריה:אמריקאים שנולדו ב-1995
שעבי

**שעבי** (בערבית: **الشعبي**; באנגלית: **Chaabi**) הוא סגנון מוזיקלי צפון אפריקאי הכולל מספר תתי סגנונות כמו שעבי אלג'יראי  ושעבי מרוקאי .

מוזיקת השעבי הצפון אפריקאית מנוגנת בדרך כלל בחתונות וקשורה גם לפסטיבלים. השימוש בשפה עממית ובמקצבים עדכניים הפכו את הסגנון הזה למוזיקה הנלווית לריקוד.

משמעות המילה שעבי היא "פופולרי", "עממי" ו"של העם".

במצרים קיים ז'אנר בשם זהה, אך שונה במהותו, שהתפתח מאוחר יותר.

## שעבי מרוקאי
במוזיקה המרוקאית, השעבי הוא שם כולל למספר סגנונות מוזיקה פופולרית המשלבים מוזיקה עממית כפרית ואורבנית.

הז'אנר התפתח ממוזיקת רחוב שנוגנה בכיכרות ובשווקים, ומשם גם לבתי הקפה, למסעדות ולחתונות.

סגנונות השעבי הכפריים של מרוקו כוללים בין היתר את Jerra ו-Al-Aïta.

השעבי המרוקאי הוא קצבי במיוחד, וכולל בדרך כלל זמר ראשי, לצד ליווי של מקהלה המבצעת קולות רקע. הכלים הדומיננטיים הם בדרך כלל כלי קשת וכלי הקשה המנוגנים בקצב מהיר.

### בישראל
בישראל מספר אמנים מהמוזיקה המרוקאית המבצעים מוזיקת שעבי מרוקאית. המוזיקה מנוגנת בעיקר באירועי חינה ובחג המימונה.

## שעבי אלג'ירי
באלג'יריה, שעבי מתייחס למוזיקה המסורתית המקומית, שפותחה בידי אל-חאג' מחמד אל-ענקה.

הסגנון החל לצמוח במהלך שנות ה-30 של המאה ה-20 בקסבה באלג'יר, בהשראת מסורות ווקאליות של מוזיקה אנדלוסית כמו מוושחאת ("שיר האזור"). בשנות ה-50 של המאה ה-20 הפך הסגנון לפופולרי, ולכזה שמושמע בחתונות ובאירועים דתיים.

בעוד שהשעבי המרוקאי הוא קצבי, השעבי האלג'יראי מתון יותר. שיר שעבי אלג'ירי יכלול בדרך כלל שירה של מקונן בשפה הערבית או הברברית, בליווי מספר נגנים עם כינורות, מנדולינים (המבוססים על המנדולינה), פסנתר וכלי הקשה. כמוזיקה המשמרת מסורת שמרנית, הטקסט כולל לעיתים קרובות מוסר.

אמן בולט בז'אנר השעבי היה דהמאן אל חראשי. מספר מוזיקאים יהודים מאלג'יריה לקחו גם הם חלק משמעותי בסצנה. לילי לעבאסי היה אחד מהיוצרים הבולטים בז'אנר, וסלים הללי נחשב גם הוא לאחד מהמבצעים הטובים בז'אנר. כיום ידוע בתחום המוזיקאי לוק שרקי.

בשנת 2011 ספינז בוסביה ביים סרט תיעודי בשם "אל גוסטו" העוסק במוזיקת השעבי, ובמרכז העלילה חברי להקה יהודים ומוסלמים הנפגשים לקונצרט לאחר 50 שנות מלחמה.

### בישראל ובפיוט
השעבי האלג'יראי מבוצע גם בידי מוזיקאים ישראלים, ובעיקר בפיוט. לדוגמה, השיר יא ראייח.  הפיוט "יעלם שבני" של רבי ישראל נג'ארה,  הולבש על הלחן של עבד אל-קאדר שאו לשיר Chehilet Laayani ומבוצע בידי פייטנים שונים במסורת יהדות מרוקו.

## שעבי מצרי
במצרים, שעבי מתייחס למוזיקת רחוב פופולרית ממעמד הפועלים, שהתפתחה מסגנון הבלאדי המצרי בקהיר בשנות ה-70 של המאה ה-20. למרות השם הזהה, השעבי של אלג'יריה ומרוקו שונה מהשעבי המצרי, והוא גם ותיק יותר מזה המצרי.

השעבי המצרי החל כצורה חדשה של מוזיקה אורבנית, המבטאת את הקשיים והתסכולים של החיים המודרניים במצרים, והטקסטים שבו מערבים לעיתים פוליטיקה והומור.

הזמר חכים  הוא אמן המזוהה עם השעבי המצרי.

## קישורים חיצוניים
* יניב יורקביץ, השעבי האלג'ירי, באתר קולומבוס, 28 באוגוסט 2015
* 

* שעבי מרוקאי: Said Senhaji -Swaken, באתר יוטיוב

* שעבי אלג'יראי: להקת אל גוסטו בקונצרט, סרטון באתר יוטיוב

*שעבי מצרי: חכים, שם השיר: بينى وبينك ("ביני ובינך"), מתוך האלבום: نظرة ("נזרה"), 1991

קטגוריה:מוזיקה ערבית
קטגוריה:מוזיקה צפון אפריקאית
אבו להב

**אַבּוּ לַהַב** (בערבית: أَبُو لَهَب; 549–624 במכה) הוא כינויו של עַבְּד אלְ-עוּזַא בְּן עַבְּד אלְ-מוּטַלִבּ (בערבית: **عَبْد الْعُزَّى بْن عَبْد الْمُطَّلِب**; בתעתיק מדויק: עַבְּד אלְעֻזַּא בְּן עַבְּד אלְ-מֻטַּלִבּ) שהיה דודו של הנביא מוחמד מצד אביו ועמד בראש בני שבט קורייש שהתנגדו להטפה של הנביא מוחמד.

## אזכורו בקוראן
אבו להב מוזכר בסורת אל-מסד בקוראן (סורה מספר 111), שם הוא מופיע כדמות מקוללת. מתוך הסורה לא ניתן ללמוד מה היה חטאו של אבו להב, שגרם להצגתו שם בצורה שלילית. בנוסף, זיקתו המשפחתית לנביא מוחמד אינה מצוינת בסורה, והיא מגיעה רק מתוך הפרשנות המקובלת שהעניקו לה חכמי הדת. לפי פרשנויות אחרות, אותו "אבו להב" הוא כינוי לאדם החוטא באשר הוא, ותו לא.

במסורת המוסלמית מייצג אבו להב את דמות הרודף מתוך החוג המשפחתי הקרוב של הנביא מוחמד, בניגוד לדודו האחר, אבו טאלב.

## אילן יוחסין

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:דמויות וקבוצות באסלאם
קטגוריה:קצרמר אסלאם
Kdenlive

**Kdenlive** (הגייה: קֶיְידֶנְלַיְיב; ראשי תיבות של KDE Non-Linear Video Editor, בעברית: עורך הווידאו הא־ליניארי של KDE) היא תוכנה חופשית לעריכת וידאו שמבוססת על MLT Framework, KDE ועל Qt. המיזם נוצר בשנת 2002 על ידי ג׳ייסון ווד, וכעת מפותח על ידי צוות קטן של מפתחים.

Kdenlive הפכה חלק ממיזם KDE באופן רשמי החל מגרסה 15.04.0.

חבילות Kdenlive זמינות להורדה עבור לינוקס, FreeBSD, ו־Microsoft Windows, וקוד המקור זמין בכפוף לתנאי גרסה 2 ומעלה של הרישיון הציבורי הכללי של GNU.

## היסטוריה
המיזם הוקם על ידי ג׳ייסון ווד בשנת 2002. הקוד של Kdenlive שוכתב כמעט לחלוטין במסגרת הסבת התוכנה ל־KDE 4. ההסבה הסתיימה עם גרסה 0.7 של Kdenlive, שיצאה לאור ב־12 באוקטובר 2008. גרסה 0.9.10 של Kdenlive שיצאה לאור ב־1 באוקטובר 2014 הייתה הגרסה האחרונה כחלק מ־KDE 4.

התכנון ותחילת ההצטרפות של Kdenlive למיזם KDE ולתשתיות שלו החל ב־2014. ההסבה ל־KDE Frameworks 5 הסתיימה עם שחרור גרסה 2015.04.0 כחלק מ־KDE Applications 5. המעבר ל־KDE נמשך.

בתחילת 2017, צוות הפיתוח החל לעבוד על ארגון קוד התוכנה מחדש, וגרסת הביתא הראשונה פורסמה ביוני 2017. בדצמבר 2017, צוות הפיתוח התמקד בעיקר בארגון קוד התוכנה מחדש עם פרסום גרסת הביתא הראשונה. לפי התכנון המקורי של הצוות, השקת הגרסה עם הקוד המאורגן מחדש תוכננה להיות באוגוסט 2018, כחלק מגרסה 18.08 של KDE Applications. אולם, בסופו של דבר, הגרסה עם הקוד המאורגן מחדש הושקה ב־22 באפריל 2019, כחלק מגרסה 19.04 של KDE Applications.

## תכונות
alt=|ממוזער|אפקטי השמע והווידאו של Kdenlive
alt=|ממוזער|המעברים של Kdenlive
Kdenlive משתמשת בספריות MLT, Frei0r effects, SoX ו־LADSPA. Kdenlive תומכת בכל הפורמטים שנתמכים על ידי FFmpeg או libav (למשל QuickTime, AVI, WMV, MPEG, FLV וכו׳), וגם תומכת ביחסי הגובה־רוחב "4:3" ו־"16:9" עבור PAL וגם NTSC ומגוון תקני HD, ביניהם HDV וגם AVCHD. ניתן לייצא את קטעי הווידאו גם להתקני DV או לצרוב אותם על תקליטור DVD עם תפריט פשוט והפרקים.
* ב־Kdenlive ניתן להוסיף רצועות וידאו וקול ללא הגבלה.
* עורך כותרות מובנה וכלים ליצירה, הזזה, חיתוך ומחיקה של קטעי וידאו, שמע, טקסט ותמונות.
*אפשרות להוסיף אפקטים ומעברים בהתאמה אישית.
* מגוון רחב של אפקטים ומעברים. יכולות עיבוד אותות קול ביניהן נרמול, פאזה והסתת גובה צליל, מסנני הגבלה, כוונון עוצמת הקול, הדהוד אקווליזציה ועוד. באפקטים החזותיים כלולות אפשרויות של מיסוך (Masking), מסך כחול, עיוות, סיבוב, כלי צבע, טשטוש, הסתרה ועוד.
* מקשי הקיצור וממשק המשתמש ניתנים להתאמה אישית.
* העיבוד (Rendering) נעשה באמצעות תהליך נפרד שאינו חוסם, כך שניתן יהיה לעצור, להשהות ולהתחיל אותו מחדש.
* ל־Kdenlive יש גם סקריפט שנועד להידור (compiling) של גרסת הפיתוח העדכנית של התוכנה ישירות עם המקור יחד עם התלויות העיקריות הנדרשות, על מנת לאפשר למשתמשים להתנסות בתכונות החדשות ולדווח על תקלות.

## ראו גם

* OpenShot
* עריכת וידאו
*KDE
*תוכנה חופשית
*Olive (תוכנה)
*Shotcut

## קישורים חיצוניים

* 

## הערות שוליים

קטגוריה:תוכנות עריכת וידאו
קטגוריה:תוכנה חופשית
קטגוריה:KDE
T (אלבום של האחים טפלון)

***T*** הוא אלבום הבכורה של להקת ההיפ הופ הפינית האחים טפלון. האלבום יצא לאור ב-2009, בהוצאת חברות התקליטים "Monsp Records" ו-"Yellowmic Records". האלבום הגיע למקום ה-26 במצעד האלבומים הפיני.

## ביקורות
האלבום זכה לתשבחות מרוב מבקרי המוזיקה הפיניים. אתר האינטרנט "Desibeli.net" העניק לאלבום 3.5 כוכבי זהב, בעוד שהאתר "Noise.fi" העניק לו ארבעה כוכבים. הביקורת הרעה ביותר ספג האלבום הייתה של האתר "Redrum-187", אשר העניק שני כוכבים מתוך חמישה אפשריים.

## רשימת רצועות

## מיקומי שיא

## הערות שוליים

קטגוריה:אלבומי בכורה מ-2009
קטגוריה:אלבומים בפינית
ליז האביק

**ליז האביק** (בנורווגית: **Lise Haavik**; נולדה ב-23 בפברואר 1962) היא זמרת נורווגית.

## ביוגרפיה
האביק נולדה בנורווגיה. ב-1982 עברה לדנמרק על מנת ללמוד כלכלה באוניברסיטת אודנסה ובבית הספר לעסקים של קופנגן.

ב-1983 השתתפה בתחרות מוזיקה שארגן המגזין "", שם הייתה במקום השני. לאחר מכן היא התחברה עם המוזיקאי ג'ון הטטינג ונוצר הצמד "Trax".

היא ייצגה את דנמרק באירוויזיון 1986 עם השיר "Du er fuld af løgn" (אתה מלא בשקרים), וסיימה במקום השישי. זאת, לאחר שניסתה לייצג את דנמרק באירוויזיון 1984 ו-1985. ב-1988 ניסתה לייצג את נורווגיה.

ב-1988 יצא אלבומה הראשון שנקרא על שמה, ב-2003 יצא אלבומה השני, ב-2007 הוציאה אלבום באנגלית.

## קישורים חיצוניים

* 

קטגוריה:זמרות נורווגיות
קטגוריה:זמרות דניות
קטגוריה:נציגי דנמרק באירוויזיון
קטגוריה:משתתפי אירוויזיון 1986
קטגוריה:נורווגיות שנולדו ב-1962
קטגוריה:דנים שנולדו ב-1962
קטגוריה:דניות שנולדו ב-1962
Valkoisten dyynien ratsastajat

***Valkoisten dyynien ratsastajat*** (בעברית: **רוכבי הדיונות הלבנות**) הוא אלבום האולפן השלישי של להקת ההיפ הופ הפינית האחים טפלון. האלבום יצא לאור ב-25 בינואר 2013, בהוצאת חברות התקליטים "Johanna Kustannus" ויוניברסל מיוזיק גרופ. האלבום הגיע למקום השישי במצעד האלבומים הפיני.

## רקע
הסינגל הראשון מתוך האלבום, "Pull Speed", יצא לאור בשלהי חודש אפריל 2012. ביוני 2012, יצא לאור הסינגל השני, "Prohibitions". השיר השלישי מתוך האלבום, "Seksikkäin jäbä", הגיע למקום השלישי במצעד הסינגלים הפיני.

## רשימת רצועות

## מיקומי שיא

## הערות שוליים

## קישורים חיצוניים

קטגוריה:אלבומים בפינית
אורות התפילה

**אורות התפילה** הוא ספר העוסק בהסברה עיונית והדרכה מעשית לתפילה. הספר הוא לקט מתוך כתבי הראי"ה קוק שנלקט ונערך על ידי תלמידו הרב משה צבי נריה. בפרק המבוא לספר ישנו תיאור העוסק בתפילתו של הראי"ה עצמו, תחת הכותרת "וכך היה מתפלל".

## תוכן הספר
הספר הוא בן שמונה פרקים, אשר לפי תיאור הספר במספר מקומות הם "מקיפים ומאירים את נתיבות העבודה שבלב, מגלים את השיאים והמעמקים של עבודת הא-להים".

הספר עומד על היבטים שונים בתפילה, ביניהם: תפילתה התמידית של הנשמה, אשר התפילה בפה היא הבאתה לידי ביטוי בחלקים מסוימים מהזמן - וחשיבותה של זו, תפקידה של התפילה בגילוי היות הכוח האלוהי טבוע בכל אדם - המוציאו לפועל בעולם, השפעת התפילה על נפשו של האדם המתפלל – עד כדי שינוי מהותי בין אדם שמתפלל לאדם שאינו מתפלל החורג מגבולות ההבדל בשבפועל ומהווה הבדל בכל מהות החיים, העלאת הבריאה כולה והשתוקקותה לאלוהים על ידי תפילת האדם, ועוד.

### "וכך היה מתפלל"
פרק "וכך היה מתפלל" מתאר את תפילתו של הראי"ה עצמו, בהקדמת הספר מציין הרב נריה כי ראה לנכון לצרף פרק זה לספר - "ללמד על כל פרקי הספר יצא: לא רק רעיונית-הגיונית של מוח חושב לפנינו כאן, אלא כך הייתה תפילתו של כהן גדול, כך הייתה עבודתו שבלב – הלב הטהור אשר ברא לו אלוקים ואשר היה כולו נתון לשמים".

במבוא זה נמצא המקור לציטוט המפורסם בשם הרב איסר זלמן מלצר ביחס לתפילתו של הראי"ה: "ולואי והייתי מתפלל 'מנחה' בערב יום הכפורים כמו שהרב מתפלל 'מנחה' ביום חול רגיל".

## הוצאה לאור
הספר יצא לאור בשנת ה'תשל"ט. מהדורה שנייה מנוקדת ומורחבת יצאה בהוצאת "מעליות" שעל ידי ישיבת ברכת משה במעלה אדומים בשנת ה'תשס"ג. בשנת ה'תשפ"ב יצאה לאור מהדורה של הספר עם פירוש מאת הרב חגי לונדין, בהוצאת ידיעות ספרים.

## לקריאה נוספת
***תפילת הרא"ה - שיעורים על אורות התפילה**, הרב ארל'ה הראל, ה'תשע"ט.

## קישורים חיצוניים
* שיעורים בפרקים א'-ג׳ מאת הרב חיים סבתו, באתר ישיבת ברכת משה
* שיעורים לאורך הספר אורות התפילה, באתר מכינת בית יתיר

## הערות שוליים

קטגוריה:פרשני התפילה
מיס ארצות הברית 1983

[250px|ממוזער|שמאל|[ג'ולי האייק, מיס ארצות הברית 1983]]
**מיס ארצות הברית 1983** הייתה תחרות מיס ארצות הברית ה-32 במספר. התחרות נערכה בנוקסוויל שבטנסי.

את התחרות הנחו בוב ברקר וג'ואן ואן ארק, הזוכה הייתה נציגת קליפורניה ג'ולי האייק.

## תוצאות
### מיקום

## השופטים
*קים סילברד
*ברברה פיטרסון

## קישורים חיצוניים
* מיס קליפורניה זכתה במיס ארצות הברית
* זכייה היא לא הכול

קטגוריה:מיס ארצות הברית
קטגוריה:1983 בארצות הברית
קטגוריה:תחרויות יופי ב-1983
קטגוריה:טנסי
מקנזי אסטין

**מקנזי אלכסנדר אסטין** (באנגלית: **Mackenzie Alexander Astin**; נולד ב-12 במאי 1973) הוא שחקן קולנוע וטלוויזיה אמריקאי. הוא ידוע בעיקר בזכות תפקידיו כאנדי בסדרת הטלוויזיה "עובדות החיים" בין השנים 1985–1988, נואה בסדרת הטלוויזיה "סקנדל" בין השנים 2014–2017, וד"ר מקס צ'אן בסדרה "רוזווד" בין השנים 2015–2016.

## ביוגרפיה
אסטין נולד ב-12 במאי 1973 בלוס אנג'לס, קליפורניה, בנם של השחקנית פטי דיוק והשחקן ג'ון אסטין . אחיו למחצה הוא השחקן שון אסטין. הוא למד בבית הספר התיכון ראלף וולדו אמרסון ובתיכון האוניברסיטאי בלוס אנג'לס. הוא נשוי לג'ניפר אבוט אסטין (לבית באוץ).

### קריירה
אסטין ערך את הופעת הבכורה שלו בגיל 9 בסרט הטלוויזיה "לויס גיבס ותעלת האהבה", אך ככל הנראה זכור בעיקר בזכות תפקידו בטלוויזיה כאנדי מופט במשך ארבע עונות בין 1985 ל-1988 בקומדיית המצבים "עובדות החיים". הוא שיחק בתפקיד חוזר בסדרות "סקנדל", "הקוסמים" ו"הומלנד", והופיע בתפקידי אורח בסדרות "אבודים", "האוס", "בניחוש חוקר", "האנטומיה של גריי", "NCIS" ו"האורוויל".

אסטין הופיע בסרטי קולנוע הכוללים את "המנצח לוקח הכל" עם קווין ספייסי, "וויאט ארפ" עם קווין קוסטנר, "כוכב של ערב" עם שירלי מקליין ו"ימי הדיסקו האחרונים". במהלך צילומי  הסרט "כוכב של ערב", איבד את הקצה העליון של אוזנו הימנית בתאונת דרכים. על מנת להתאים לסצנות שצולמו בעבר, הותאם לו חיבור תותב לאוזנו למשך שארית ההפקה. בין השנים 2005–2010 עבד עם אביו, מנהל התוכנית לאמנויות תיאטרון ולימודים באוניברסיטת ג'ונס הופקינס בבולטימור, מרילנד.

בנובמבר 2020 לוהק אסטין לתפקיד חוזר בעונה השלישית של סדרת הטלוויזיה של נטפליקס "את"; שעלתה לשידור ב-15 באוקטובר 2021.

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-1973
צ'רי (יצרנית רכב)

ממוזער
**צ'רי** (באנגלית: **Chery Automobile Co. Ltd**, בסינית: **奇瑞汽車股份有限公司**) היא יצרנית כלי רכב, המבוססת בעיר ווחו שבמחוז אנחווי. החברה נמצאת בבעלות ממשלתית והיא מתרכזת בייצור מכוניות נוסעים, רכבים מסחריים ומיניוואנים. בשנת 2024 הייתה צ'רי ליצרן הסיני הרביעי בגודלו עם מכירות של 2,603,916 רכבים ברחבי העולם.

צ'רי אימצה את אסטרטגיית ריבוי המותגים ומחזיקה תשעה מותגים שונים, המיועדים להגיע לקהלים מגוונים, ביניהם צ'רי, אומודה, אקסיד וג'אקו.

## היסטוריה
צ'רי הוקמה בשנת 1997 והחלה לייצר מכוניות בשנת 1999. החל משנת 2001 היא מייצאת אותם מחוץ לגבולות סין.

כלי הרכב הראשון מתוצרתה הנקרא Fengyun והוא היה מבוסס על SEAT Toledo. בשנת 2007 החברה החלה בשיתוף פעולה עם קרייזלר. באותה שנה הוקם מיזם משותף עם קנון הולדינגס שפועל בשם "קורוס".

בשנת 2009 ייצור המכוניות על ידי החברה הגיע ל-509 אלף מכוניות ובשנת 2010 ל-700 אלף.

בהתאם למדיניות הממשלתית, החברה נכנסה לתחום של מכוניות היברידיות ומכוניות חשמליות בשנת 2010.

בנוסף למפעלים בסין, בבעלות החברה מפעלים במצרים, אינדונזיה, איראן, מלזיה, פקיסטן, רוסיה, אוקראינה ומדינות נוספות.

בשנת 2012 נחתם הסכם עם יצרן כלי רכב בריטי "יגואר לנדרובר". ייצור מכוניות אלו מרוכז במפעל חדש בצ'אנגשו.

## בשווקים בינלאומיים
צ'רי היא יצואנית הרכב הסינית הגדולה ביותר. החברה החלה את פעילות הייצוא שלה הרבה לפני יצרנים סיניים אחרים, והחלה לפעול במזרח התיכון כבר בשנת 2001. מאז 2003 היא יצואנית הרכב הגדולה מסין, למעט תקופה קצרה בשנת 2022.

### בישראל
קרסו מוטורס היא היבואנית של צ'רי לישראל.
ממוזער|צ'רי ICAR 03
לקראת סוף שנת 2022 זכה המותג במרכז הרכבים של צה"ל. בעקבות חששות מריגול, הוחלט לנתק יחידת תקשורת ברכבי המותג וכן לספק לקציני המשרתים בבסיסים מסווגים רכבים מדגם אחר.

צ'רי הייתה ברשימת עשרת המותגים הנמכרים ביותר בשנת 2024 בישראל. בשנה זו נמכרו כ-6,500 רכבי צ'רי בישראל.

## גלריה
#### סדנים

File:2017 Chery Arrizo 5.jpg|צ'רי אריזו 5
File:Chery Arrizo 5 Plus 001.jpg|צרי אריזו 5 פלוס
File:Chery Arrizo 8, front 20200923.jpg|צ'רי אריזו 8


#### רכבי שטח

File:Chery Tiggo 3 facelift 001.jpg|צ'רי טיגו 3
File:Chery Tiggo 7 II 010.jpg|צ'רי טיגו 7
File:Chery Tiggo 3X 01 China 2017-03-19.jpg|צ'רי טיגו 3x
File:Chery Tiggo 5x facelift 001.jpg|צ'רי טיגו 5x
File:Chery Tiggo 8 009.jpg|צ'רי טיגו 8
File:Karry_K50_001_China_2015-04-08.jpg|קארי K50
File:Chery TJ-1 C-DM front view.png|צ'רי אקספלורר 06
File:2022 Chery Omoda 5.jpg|צ'רי אומודה 5

[ממוזער|צ'רי [ג'אקו J8]]

## קישורים חיצוניים

* מבחן דרכים לצ'רי טיגו 8 PHEV באתר ICAR.CO.IL
* 

## הערות שוליים

קטגוריה:יצרני רכב סיניים
*
יוסף חיים בן סאמון

רבי **יוסף חיים בן סאמון** (נפטר כ"א בניסן ה'תק"ם, אפריל 1780) היה רב, דיין, ור"מ מרוקאי, בן המאה ה-18, מחבר הספר "עדות ביהוסף".

## ביוגרפיה
נולד בעיר פאס שבמרוקו לאביו רבי יצחק בן סאמון. מצד אמו היה נכדו של רבי יהושע סירירו, בן לשושלת רבנים מקהילת המגורשים בפאס. היה תלמידו המובהק של רבי שמואל בן אלבאז ובספריו הזכיר את תורתו. היה ידידם של החכמים מפאס, הרבנים: ראובן אבן צור, משה בן מאמאן, ורבי אליהו הצרפתי. התכתב רבות עם האחרון בענייני הלכה. תקופה מסוימת שהה בעיר מקנס שבמרוקו והתכתב שם עם חכמי המקום בענייני הלכה.

### נדודיו
מסיבה לא ידועה נדד לעיר טיטואן שבמרוקו, שם לימד את רבי יהודה לוי, לימים כיהן כאב בית דין בעיר. בניסן ה'תק"ט (1749) שהה בעיר אלג'יר, וגם שם התכתב עם חכמי העיר, בהם רב העיר, רבי יהודה עייאש. באייר ה'תק"י (1750) שהה בליבורנו שבאיטליה, שם קיבל המלצה בכתב מחכמי העיר עבור  גיוס תרומות לצורך עלייתו לארץ ישראל. מחשבתו לעלות לארץ ישראל לא יצאה אל הפועל ובשנים הבאות עסק בפעילות רבנית כדיין בערים טיטואן וג'יברלטר במקביל. גם בתטואן התכתב עם חכמי המקום, מהם: רבי מנחם עטיאה, רבי יעקב אבן מלכא, רבי יהודה קורייאט ורבי שלמה אבודרהם.

#### בליבורנו
בחודש אדר שנת ה'תקכ"א (1761) התגורר בליבורנו והתכתב עם חכמי העיר. רבי מלאכי הכהן, מחכמי המקום ומחברו של הספר "יד מלאכי", הפנה אליו שאלות הלכתיות. בהתכתבות עם רבי מלאכי תיאר רבי יוסף את מצבו כך: . החיד"א מספר ששהה בקרב "חבורה" של לומדים בליבורנו שעמהם נמנה רבי יוסף, הוא אף מביא בספרו חידוש תורה ששמע באותה העת מרבי יוסף. רבי בנימין אספינוזא לקח ממנו הסכמה לספרו "יסוד הקיום" (קריית ספר, תשס"ה). בספר התפלמס רבי בנימין עם חכמים שונים בנושא נוסחאות התפילה ואת דעתו ביסס על חכמים שונים, בהם רבי יוסף:  (עמ' קסז).

נפטר ביום שביעי של פסח, כ"א בניסן ה'תק"ם (אפריל 1780).

## חיבוריו
* עדות ביהוסף חלק א – חידושים על מסכת בבא מציעא.
* עדות ביהוסף חלק ב – אוסף תשובות בהלכה.
הספרים קיבלו את הסכמותיהם של חכמי ליבורנו ובהם החיד"א, ובהן משבחים החכמים את חכמתו, את פסקיו ואת שקדותו. הם נדפסו בליבורנו בשנת תק"ס.

## משפחתו
נישא למנא ונולדו להם שני בנים: רבי יצחק בן סאמון ורבי שם טוב בן סאמון. האחרון עסק בהדפסת ספריו של רבי יוסף ואף חיבר את הספר "לקח טוב" (ליבורנו, תק"ס), הוא נחשב חכם ידוע בליבורנו. רבי שם טוב היה גם קשור לפולמוס אודות הרפורמה בקהילת המבורג. תחילה כתב תשובה להתיר לנגן בארגעל בבית הכנסת (נגה הצדק עמ' ג), ולבסוף חזר בו מההיתר ואף התנגד לרפורמים יחד עם חכמי ליבורנו (אלה דברי הברית, עמ' סט).

## מקור וקריאה נוספת
* הרב אברהם הלל, "מהר"י בן סאמון", עמ' תרעח - תש, בתוך: **[[מקבציאל (קובץ תורני)|מקבציאל]]** לז, ירושלים, תשמ"ד.

## קישורים חיצוניים
* 
* 
* 

## הערות שוליים

קטגוריה:רבנים מרוקאים
קטגוריה:ליבורנו: רבנים
קטגוריה:פרשני התלמוד
קטגוריה:מחברי ספרי שו"ת
קטגוריה:פאס: רבנים
קטגוריה:אישים שחיו במאה ה-18
קטגוריה:נפטרים ב-1780
© (אלבום)

**©** (בתרגום מילולי: **ראה**) הוא אלבום האולפן השני של להקת ההיפ הופ הפינית, האחים טפלון. האלבום יצא לאור ב-4 באוגוסט 2010, בהוצאת חברת התקליטים "Monsp Records". האלבום הגיע למקום ה-26 במצעד האלבומים הפיני.

## רקע
אלבום זה, היה האלבום הראשון של הלהקה שהופק על ידי מלוסט קוס. הסינגל הראשון מתוך האלבום, "Kokkonen on ykkönen", יצא לאור בשלהי חודש יולי. © הוא אלבום פופ פיני מסורתי. הוא משלב בתוכו צלילי מיתר ופסנתר. עטיפת האלבום מזכירה את עטיפת האלבום *[[The Dark Side of the Moon]]* של פינק פלויד.

## רשימת רצועות

## מיקומי שיא

## הערות שוליים

קטגוריה:אלבומים בפינית
לינדזי ברנרד הול

**לינדזי ברנרד הול** (באנגלית: **Lindsay Bernard Hall**; 28 בדצמבר 1859 – 14 בפברואר 1935) היה אמן, מורה ומנהל גלריה לאמנות אוסטרלית יליד אנגליה.

## ביוגרפיה וקריירה
הול נולד בגארסטון, ליברפול, אנגליה, בנו של מתווך. הול התחנך במכללת צ'לטנהאם וגדל באווירה של תרבות. הוא למד ציור בבית הספר לאמנות דרום קנזינגטון, באנטוורפן ומינכן, ועבד מספר שנים בלונדון.

הוא הציג באקדמיה המלכותית והיה אחד החברים המקוריים של מועדון האמנות האנגלית החדשה. הוא הציג עם המועדון ב-1886 וב-1887.

עם מותו של ג'ורג' פולינגסבי בשנת 1891, הוא מונה למנהל הגלריה הלאומית של ויקטוריה וכמנהל בית הספר לאמנויות במלבורן. הוא החל את תפקידו במרץ 1892.

הול התחתן עם אלסינור מרי שוטר ב-18 בדצמבר 1894, אולם היא מתה בשנת 1901. הוא מילא את התפקיד בגלריה במשך 43 שנים ורבים מהציירים הידועים של אוסטרליה הוכשרו על ידו בבית הספר של הגלריה הלאומית לאמנות בוויקטוריה. ארנסט באקמאסטר ואלסי בארלו היו בין תלמידיו.

הול שימש גם כיועץ לרכישת תמונות לגלריה ולמוזיאון לאמנות, וכאשר התקבל הירושה של אלפרד פלטון בשנת 1904, האחריות שלו גדלה בהרבה. בשנת 1905 הול חזר לאנגליה כדי לבצע רכישות במסגרת הירושה. לאחר חזרתו הוא היה צפוי לייעץ בהקשר לכל מה שהוגש ועשוי למצוא מקום במוזיאון לאמנות ואף שמעולם לא טען שהוא מומחה בכל הדברים האלה, הוא השלים את הידע שלו בקריאה רבה וביצע טעויות מעטות יחסית.

## יצירה
ממוזער|401x401 פיקסלים|לינדזי ברנרד הול, לאחר ארוחת הערב
הציורים של הול עצמו היו בדרך כלל חללי פנים, עירום או ציורי טבע דומם. לעיתים קרובות הוא היה מיוצג בתערוכות של האמנים הוויקטוריאניים וחברות אחרות וקיים כמה תערוכות יחיד, אך הוא היה עסוק כמנהל ויועץ, וציוריו היו צריכים להיעשות בסופי שבוע ובחופשות.

בפברואר 1934 נסע שוב ללונדון כיועץ של נאמני קרן פלטון ונפטר שם ב-14 בפברואר 1935.

בשנת 1912 התחתן הול בפעם השנייה, הפעם להרייט גרייס תומסון, נולד לו בן אחד בנישואין הראשונים ושני בנים ובת בנישואים השניים.
ממוזער|לינדזי ברנד הול, דיוקן של אדמונד ארמסטרונג
הול היה אדם גבוה ומכובד, אדיב ועשה רושם חזק. הוא היה שמרן ביותר כמעט בכל דבר, החל באמנותו וכלה בפוליטיקה שלו. בעניינים אחרים פנייתו הייתה למסורת ולמומחיות. הול היה איש ישר, הוא לא ראה שום יתרון בבית הספר לציור מודרני. נראה שציוריו תוכננו בקפידה ותמיד צוירו היטב. צביעתו לא תמיד הייתה כל כך טובה, והדבר ניכר במיוחד בכמה עירומים ישנים שלו.

הדוגמאות ליצירותיו בגלריות מלבורן, סידני ואדלייד מראות שהוא היה אמן מצפוני ומצוין. כמורה התנהגותו הייתה קרה במקצת, שבאה מסוג של ביישנות, דחתה לפעמים את תלמידיו בימיו הראשונים, אך הוא התמתן ככל שהתבגר. היו חילוקי דעות רבים ביחס לערך שיטות הלימוד שלו, אך הרשימה הארוכה של תלמידיו המכובדים מרמזת שהתעקשותו על כנות, אמת וציור טוב, ודאי היו בעלי ערך רב עבורם. בכל מקרה, לאישיותו של הול הייתה השפעה חזקה לטובת האמנות בתקופתו.

## חיים מאוחרים
הול נפטר בלונדון ב-14 בפברואר 1935 ונקבר בבית העלמין גולדרס גרין.  בין הנוכחים היו האמנים האוסטרלים ג'ורג' בל, א.מ. כהן, ג'יימס פיטר קווין, בס טייט ומריון ג'ונס וכן הפסלים הבריטים גילברט בייס וליידי הילטון יאנג.

## קישורים חיצוניים

## הערות שוליים

קטגוריה:ציירים אוסטרלים
קטגוריה:ילידי 1859
קטגוריה:אוסטרלים שנפטרו ב-1935
אנה קוז'מינסקה

**אנה הלנה קוז'מינסקה** (בפולנית: **Anna Helena Koźmińska**; 22 במאי 1919, ראדומסק – 24 במרץ 2021, ורשה) הייתה גיבורה פולנייה בתקופת מלחמת העולם השנייה ושואת יהודי פולין, שהוכרה כחסידת אומות העולם בשנת 1991.

## ביוגרפיה
קוז'מינסקה התגוררה בצ'נסטוחובה שבפולין עם אביה ואמה החורגת. בין השנים 1943–1945 הם סיפקו מחסה לאברהם יבלונסקי, ילד יהודי פולני שנמלט מגטו צ'נסטוחובה. לילד ניתנה זהות בדויה והוא אף השתתף במיסות בכנסייה כנער מזבח. המשפחה סיפרה כי עקבותיו של אביו נעלמו, והאם תגיע לקחתו. המשפחה סיפקה מחסה לשלושה יהודים נוספים.

לקוז'מניסקה הוענק אות חסידת אומות העולם בשנת 1991 על ידי יד ושם. בשנת 2016 היא קיבלה את צלב המפקד של מסדר פולוניה רסטיטוטה .

לרגל יום הולדתה ה-101, בשנת 2020, הפכה קוז'מינסקה לחסידת אומות העולם המבוגרת ביותר. היא קיבלה ברכות ליום הולדתה מנשיא מדינת ישראל ומנשיא פולין.

## קישורים חיצוניים
* 
* 

## הערות שוליים

קטגוריה:נשים שהגיעו לגיל מאה
קטגוריה:פולנים חסידי אומות העולם
קטגוריה:פולניות חסידות אומות העולם
קטגוריה:אישים הקבורים בבית הקברות האזרחי פובונזקי
קטגוריה:ילידות 1919
קטגוריה:פולנים שנולדו ב-1919
קטגוריה:פולניות שנפטרו במאה ה-21
קטגוריה:נפטרות ב-2021
קטגוריה:פולנים שנפטרו ב-2021
ג'ורג' פולינגסבי

**ג'ורג' פרדריק פולינגסבי** (באנגלית: **George Frederick Folingsby**; 23 באוגוסט 1828 – 4 בינואר 1891) היה צייר ומחנך אמנות אוסטרלי יליד אירלנד.

## ביוגרפיה

פולינגסבי נולד במחוז וויקלו, אירלנד. בגיל 18 היגר לקנדה. בהמשך נסע לעיר ניו יורק, למד רישום ותרם איורים למגזינים, כולל "הרפרס מגזין". בשנת 1852 נסע למינכן ובילה שנתיים בבית הספר לציור של האקדמיה המלכותית. לאחר מכן נסע לפריז ובמשך כמה חודשים היה תלמידו של תומאס קוטור. בשובו למינכן עבד חמש שנים אצל קרל פון פילוטי.

בשנת 1864, תמונתו של פולינגסבי "בוניאן בכלא", נרכשה על ידי הגלריה הלאומית של ויקטוריה. הוא המשיך להתגורר במינכן אך הציג מדי פעם באירלנד ובאנגליה; "השיעור הראשון" שלו נתלה באקדמיה המלכותית בשנת 1869, "ניצחונה של ליידי ג'יין על הבישוף גרדנר" בשנת 1871. הוא זכה במדליות על ציורים היסטוריים בתערוכות שהתקיימו בווינה בשנת 1871 ובפילדלפיה בשנת 1873.

פולינגסבי הגיע למלבורן, אוסטרליה עם בתו בת העשר, ב-1 ביולי 1879. המוניטין שלו כצייר דיוקנאות הקדים את בואו והוא היה מבוקש במהירות כצייר, והתפרנס מעבודות של אישים בולטים בחברה במלבורן. לפולינגסבי הוצע תפקיד מאסטר בבית הספר לציור בגלריה ומונה ב-1 ביוני 1882.

בספטמבר אותה שנה הוא מונה למנהל הראשון של הגלריה הלאומית של ויקטוריה וארגן מחדש את בית הספר לציור. הפרקטיקה של יצירת עותקים של תמונות נפסקה וכל עידוד ניתן לציור מהחיים.

בין תלמידיו היו ג'ון לונגסטאף ואבי אלטסון, קלרה סאות'רן, ואיזובל ריי. הראשונים זכו במלגות הנסיעות הראשונות.

לאחר מותו של פולינגסבי מונה לינדזי ברנרד הול למנהל הגלריה הלאומית של ויקטוריה.

## גלריה

File:George Foliingsby The First Lesson.jpg|השעור הראשון

File:George Folingsby Bunyan in Prison.jpg|בוניאן בכלא

File:George Folingsby Kitchen of castle of Hohenaschau.jpg| מטבח בטירה גרמנית

File:George Folingsby William Saurin Lister.jpg|ויליאם ליסטר

## קישורים חיצוניים

## הערות שוליים

קטגוריה:ציירים בריטים
קטגוריה:ציירים אוסטרלים
קטגוריה:ילידי 1828
קטגוריה:נפטרים ב-1891
תחנת זברה אינה עונה (סרט)

**תחנת זברה אינה עונה** (באנגלית: **Ice Station Zebra**) הוא סרט ריגול אמריקאי משנת 1968 בבימויו של ג'ון סטרג'ס, עם רוק הדסון, פטריק מקגוהן וארנסט בורגנין בתפקידים הראשיים.

התסריט מבוסס באופן רופף על הרומן "תחנת זברה אינה עונה" של אליסטר מקלין משנת 1961. הוא צולם בשיטת Super Panavision 70 והוקרן בשיטת הסינרמה.

הסרט זכה בפרס אוסקר לאפקטים הטובים ביותר והיה מועמד לפרס אוסקר לצילום הטוב ביותר.

## תקציר העלילה
לוויין ריגול סובייטי חוזר לכדור הארץ ומשחרר מתקן ובו מצלמה ופילם בו מצולמים אתרי טילים של ברית המועצות וארצות הברית. המתקן נופל ליד תחנת אזרחית בשם "זברה" בקרבת הקוטב הצפוני ובה משרתים אזרחים משתי מעצמות העל שחלקם הם סוכנים. מתחולל קרב ביניהם לתפיסת המצלמה, חלק מהם נהרגים, המקום עולה באש, משדר קריאות מצוקה ואחר כך אין מענה משם. הסובייטים והאמריקאיים עוקבים אחרי האירוע.

אדמירל גארבי (לויד נולן) טס לסקוטלנד ונפגש עם רב החובל ג'ון פאראדי (רוק הדסון), מפקד הצוללת הגרעינית "טייגרפיש". הוא מטיל עליו לחלץ את האנשים משם. היות שהמקום מוקף בקרח, על הצוללת להגיע לשם מתחת לקרח. גארבי לא מגלה לפאראדי את הסיבה האמיתית לשליחותו – תפיסת הפילם.

למסע מצטרפים מחלקה של לוחמי מארינס עם מפקדם לוטננט ווקר (טוני ביל) ואיש המודיעין הבריטי דייוויד ג'ונס (פטריק מקגוהן). בדרך מונחתים ממסוק עוד שני אנשים – בוריס ואסלוב (ארנסט בורגנין), רוסי שערק למערב, וקפטן לסלי אנדר (ג'ים בראון), קצין קשוח שמתמנה למפקד הכוח הצבאי.

הצוללת נכנסת מתחת לקרח וג'ונס מציע לירות טורפדו כדי לבקע את הקרח. בניסיון הירי חודרים מים לצוללת והיא כמעט טובעת, אך ברגע האחרון הם ניצלים. ג'ונס אומר שזו חבלה וחושד בקפטן אנדר.

לבסוף הם מצליחום לשבור את שכבת הקרח סמוך לתחנת "זברה". הם מגיעים למקום ומוצאים שהוא הרוס. חלק מהאנשים ירויים וחלק קפואים כמעט ולא משתפים פעולה. ואסלוב מחפש אחר המכשיר המאתר את המצלמה ומוצא אותו. ג'ונס מנסה לקחת ממנו והוא חובט בו. ברגע הזה נכנס גם קפטן אנדר וואלסוב מאיים עליו. ג'ונס מתעורר מעלפונו וחושב שאנדר הוא הבוגד ויורה בו למוות. למקום מגיע פאראדי הנדהם. ואסלוב יוצא עם המכשיר ומאתר את המצלמה הנמצאת בתוך מתקן עם חומר נפץ. פאראדי מוצא מכשיר רוסי המסוגל לפוצץ אותה.

למקום מגיעים צנחנים סובייטים ומפקדם קולונל אוסטרובסקי (אלף קיילין) נותן אולטימטום לאמריקאים למסור לו את המצלמה. הם מוסרים לו את המתקן בלי הפילם. הרוסים מגלים את התרמית, נפתחת אש. ואסלוב מתכוון למסור להם את הפילם אך ג'ונס תוקף וחונק אותו. לבסוף פאראדי מחליט למסור את המכשיר עם הפילם. הסובייטים מחברים אותו לכדור פורח כדי שיילכד על ידי מטוס שלהם ופאראדי מפוצץ אותו.

עם השמדת הפילם, הסתיים הסכסוך בין שתי מעצמות העל וכולם חוזרים הביתה. בעיתונים מתפרסמת ידיעה כי "שתי המעצמות שיתפו פעולה במעשה הומניטרי".

## צוות השחקנים

## קישורים חיצוניים

* תחנת זברה אינה עונה, באתר TCM
* קדימון לתחנת זברה אינה עונה, באתר יוטיוב

קטגוריה:ערכים שבהם תבנית בריטניקה אינה מתאימה
קטגוריה:סרטי 1968
קטגוריה:סרטי המלחמה הקרה
קטגוריה:סרטי מטרו גולדווין מאייר
קטגוריה:סרטי מתח אמריקאיים
קטגוריה:סרטי רוק הדסון
קטגוריה:סרטים באנגלית
קטגוריה:סרטים מבוססי ספרים